49. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθμ. οικ. 4924/225 της 26 Ιαν.-10 Φεβρ.2009 (ΦΕΚ Β΄222) Παραπτώματα και διοικητικές κυρώσεις σχετικά με τη λειτουργία συνεργείων ψηφιακού ταχογράφου. Έχοντας υπόψη: 1. Το άρθρο 19 παρ. 1 του κανονισμού (ΕΟΚ) 3821/1985 του Συμβουλίου της 20ης Δεκεμβρίου 1985 σχετικά με τη συσκευή ελέγχου στον τομέα των οδικών μεταφορών (Επίσημη Εφημερίδα αριθ. L370 Της 31.12.1985 σελ. 8). 2. Τις διατάξεις του άρθρου 12 και του άρθρου 14 παρ.1(β) του ν. 3534/2007 (ΦΕΚ Α-40)/23.2.2007, «Σύσταση Αρχής για την κατανομή του διαθέσιμου χρόνου χρήσης στους ελληνικούς αερολιμένες και άλλες διατάξεις». 3. Τις διατάξεις υπ’ αριθμ. 41647/2861/2008 (ΦΕΚ Β-1543) 5.8.2008 κοινής απόφασης των Υπουργών Περιβάλλοντος, Χωροταξίας και Δημοσίων Έργων και Μεταφορών και Επικοινωνιών «Όροι και προϋποθέσεις ίδρυσης και λειτουργίας συνεργείων τα οποία εκτελούν τις εργασίες που προβλέπονται από τον Κανονισμό 3821/1985 του Συμβουλίου της Ευρωπαϊκής Ένωσης για τον ψηφιακό ταχογράφο». Την ανάγκη επιμέρους καθορισμού, ανάλογα με τη βαρύτητα κάθε παράβασης, των διοικητικών κυρώσεων που προβλέπονται στο άρθρο 12 του ν. 3534/2007 για τα συνεργεία ψηφιακού ταχογράφου. Το γεγονός ότι από τις διατάξεις της παρούσης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Για την εφαρμογή των διατάξεων της παρούσης ισχύουν οι ορισμοί που αναφέρονται στο άρθρο 2 της υπ’ αριθμ. 41647/2861/2008 κοινής υπουργικής απόφασης. Άρθρο 2 Στα εξουσιοδοτημένα συνεργεία ψηφιακού ταχογράφου επιβάλλεται διοικητική κύρωση, κατά περίπτωση παραβίασης των οριζομένων από το ν. 3534/2007 και την υπ’ αριθμ. 41647/2861/2008 κοινή υπουργική απόφαση, όταν διαπιστώνεται ότι: 1. α) ο εξοπλισμός του συνεργείου είναι ελλατωματικός ή ελλειπής β) δεν διαθέτει πιστοποιητικό ή βεβαίωση ελέγχου και βαθμονόμησης εξοπλισμού σύμφωνα με τις οδηγίες του κατασκευαστή ή της οικείας Ν.Υ.Μ.Ε.  2. Οι τεχνίτες του συνεργείου δεν διαθέτουν τις απαραίτητες γνώσεις. 3. Η τοποθέτηση, ενεργοποίηση, βαθμονόμηση, έλεγχος, επιθεώρηση ή επισκευή ενός ψηφιακού ταχογράφου δεν γίνεται σύμφωνα με την προβλεπόμενη διαδικασία ή τους κανόνες της τεχνικής. 4. Δεν προσαρμόστηκε ευδιάκριτη και εύκολα προσβάσιμη πινακίδα τοποθέτησης ψηφιακού ταχογράφου ή δεν τοποθετήθηκε μη αφαιρούμενη πινακίδα σφράγισης. 5. Δεν χορηγήθηκε πιστοποιητικό μη τηλεφόρτωσης. 6. Δεν χορηγήθηκε στον αιτούντα την εκτέλεση μιας των εργασιών που αναφέρονται στην περίπτωση 3, της παρούσας απόφασης, γραπτή αιτιολόγηση με κοινοποίηση στην οικεία Ν.Υ.Μ.Ε, για άρνηση ή αδυναμία του συνεργείου να παράσχει την ή τις αιτούμενες εργασίες. 7. Δεν φυλάσσονται στον ειδικά διαμορφωμένο χώρο του συνεργείου σε ηλεκτρονική μορφή οι ελάχιστες πληροφορίες που πρέπει να τηρεί το συνεργείο σύμφωνα με τα προβλεπόμενα στη παρ. 1 αρθρ. 6 και παρ. 13 αρθρ.7 της υπ’ αριθμ. 41647/2861/2008 κοινής υπουργικής απόφασης καθώς επίσης και τα πιστοποιητικά ή βεβαιώσεις ελέγχου και βαθμονόμησης εξοπλισμού της περίπτωσης 1.β) της παρούσας απόφασης. 8. Δεν τηρείται η υποχρέωση για δυνατότητα πρόσβασης στον ειδικά διαμορφωθέντα χώρο φύλαξης πληροφοριών του συνεργείου μόνο στον υπεύθυνο του συνεργείου. 9. α) δεν τηρείται το ασυμβίβαστο της ενασχόλησης του ιδιοκτήτη ή του συνεκμεταλλευτή του συνεργείου με επαγγελματικές δραστηριότητες μεταφορά εμπορευμάτων και προσώπων. β) δεν τηρείται η απαγόρευση οποιασδήποτε εμπορικής,οικονομικής ή άλλου είδους δέσμευσης του συνεργείου και του προσωπικού του προς τρίτους όταν αυτή μπορεί να επηρεάσει σε οποιονδήποτε βαθμό τη κρίση του ή τη ποιότητα των εργασιών που παρέχει. 10. Εκχωρήθηκε η έγκριση του συνεργείου σε άλλο συνεργείο ή άλλο τρίτο πρόσωπο. 11. Το συνεργείο δεν διαθέτει ή δεν επιδεικνύει στην οικεία Ν.Υ.Μ.Ε τα σχετικά έντυπα και πιστοποιητικά που απαιτούνται ή αποδεικνύουν τη τήρηση της κείμενης νομοθεσίας περί ασφάλειας και υγείας στους χώρους εργασίας. 12. Δεν έχουν ληφθεί τα κατάλληλα μέτρα για την ασφάλεια του προσωπικού του συνεργείου καθώς και των προσώπων και περιουσίας αυτών που θα βρίσκονται στο χώρο του συνεργείου. 13. Δεν εφαρμόστηκε από το συνεργείο απόφαση της οικείας Ν.Υ.Μ.Ε για παραπομπή οχημάτων προς εξέταση σε άλλο συνεργείο ή για διακοπή εξέτασης οχημάτων. 14. α) Δεν τηρείται στο συνεργείο σχέδιο διαδικασίας εκκένωσης σε περίπτωση σοβαρού και άμεσου κινδύνου ή/και σχεδίου διαδικασίας σε περίπτωση τραυματισμού προσώπου. (Μετά τη σελ.262,3962) Σελ. 262,3963 Τεύχος Σελ. Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 21.Ε.γ.49 β) δεν τοποθετήθηκαν σε εμφανή θέση, σε κάθε ξεχωριστό χώρο του κτιρίου του συνεργείου, τα στοιχεία των προσώπων που είναι υπεύθυνα για την εφαρμογή των διαδικασιών της παραπάνω (α) υποπερίπτωσης.  15. Δεν επιβεβαιώνεται, μέσω τακτικών ελέγχων από τον υπεύθυνο του συνεργείου, η τήρηση των κανονισμών για τη ποιότητα των εργασιών που αναλαμβάνονται και η ολοκληρωμένη και ακριβής τήρηση των στοιχείων για τις βαθμονομήσεις. 16. Αναλαμβάνεται από το συνεργείο, άμεσα ή έμμεσα, η εκτέλεση μιας των εργασιών της περίπτωσης 3. της παρούσης χωρίς τη κατοχή των απαιτούμενων μέσων ή/και των απαιτούμενων γνώσεων. 17. Δεν αναρτάται σε εμφανές σημείο στο συνεργείο η άδεια άσκησης επαγγέλματος τεχνίτη ψηφιακού ταχογράφου, τυχόν προειδοποιήσεις και η άδεια λειτουργίας του συνεργείου. 18. Δεν έχει ενημερωθεί η οικεία Ν.Υ.Μ.Ε για τροποποιήσεις αναφορικά με  α) αλλαγή εκμεταλλευτή του συνεργείου  β) μετεγκατάσταση σε νέο κτίριο  γ) μετακίνηση του εξοπλισμού του συνεργείου που επηρεάζει τις απαιτούμενες αποστάσεις μεταξύ μηχανημάτων και σταθερών αντικειμένων ή μερών του κτιρίου, για τις οποίες απαιτείται σχετική έγκριση από τις Ν.Υ.Μ.Ε. 19. Δεν εφαρμόζονται τα προβλεπόμενα στη παρ. 13, αρθρ. 7 της υπ’ αριθμ. 41647/-2861/08 κοινής υπουργικής απόφασης για φύλαξη σε ηλεκτρονική μορφή των ελαχίστων πληροφοριών που πρέπει να τηρεί το συνεργείο. 20. Σε όχημα μεταφοράς επικινδύνων εμπορευμάτων δεν εγκαταστάθηκε η κατάλληλη για το όχημα αυτό συσκευή ψηφιακού ταχογράφου ή/και δεν εκτελέστηκαν οι εργασίες με βάση τις απαιτήσεις και προδιαγραφές που εφαρμόζονται στους ταχογράφους και το ηλεκτρικό κύκλωμα των οχημάτων αυτών. Σελ. 262,3964 Τεύχος Σελ. Άρθρο 3 Οι επιβαλλόμενες διοικητικές κυρώσεις στις αναφερόμενες στο άρθρο 2 της παρούσης διαπιστωμένες παραβάσεις, κατά κατηγορία ανάλογα με τη βαρύτητά τους είναι: Κατηγορία Α) για τις περιπτώσεις:  2,5,6,8,15,18γ 2000 ΕΥΡΩ Κατηγορία Β) για τις περιπτώσεις:  7,9α,9β,11,12,13,14α,14β,17 3000 ΕΥΡΩ Κατηγορία Γ) για τις περιπτώσεις:  1α,1β,3,4,10,16,18α,18β,19,20 4000 ΕΥΡΩ Επί πλέον, σε περίπτωση υποτροπής αφαιρείται η άδεια λειτουργίας του συνεργείου ως εξής: α) Υποτροπή σε παράβαση της κατηγορίας Α):  ένας μήνας β) Υποτροπή σε παράβαση της κατηγορίας Β):  δύο μήνες γ) Υποτροπή σε παράβαση της κατηγορίας Γ):  τρείς μήνες Άρθρο 4 Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. 21.Ε.γ.49 Επισκευαστές-Συνεργεία Επισκευής Αυτοκινήτων-Οδική Βοήθεια Οχημάτων 